Таццяна Вітальеўна Лісавенка

Таццяна Вітальеўна Лісавенка () — беларуская дызайнерка, выкладчыца і мастачка па касцюмах у тэатрах Мінска і Магілёва. Член Беларускага саюза дызайнераў з 1996 года.

 Біяграфія 
У 1978 годзе скончыла Рэспубліканскую школу-інтэрнат па музыке і выяўленчаму мастацтву імя І. В. Ахрэмчыка.

У 1985 годзе скончыла Віцебскі дзяржаўны тэхналагічны універсітэт па спецыяльнасці «Мастацкае мадэляванне і афармленне вырабаў лёгкай прамысловасці».

У 1985—2013 гадах працавала мастачкай-мадэльеркай у ААТ «Алеся».

З 1992 года працуе мастачкай па касцюмах. Рабіла касцюмы для Нацыянальнага акадэмічнага драматычнага тэатра імя М. Горкага ў Мінску (спектаклі «Аракул?», «Песняр», «Утаймаванне нязгодлівай» і іншыя), для Беларускага дзяржаўнага музыкальнага тэатра (балет «12 крэслаў», мюзікл «Соф’я Гальшанская») і для Рэспубліканскага тэатра беларускай драматургіі (спектакль «Кар’ера Доктара Рауса»).

Супрацоўнічала з Альфа-тэатрам, Нацыянальным акадэмічным Вялікім тэатрам оперы і балета, Магілёўскім драматычным тэатрам, тэатрамі «Тэрыторыя мюзікла», «Знiч», «ІнЖэст».

З 2016 года выкладае ў Беларускай дзяржаўнай акадэміі мастацтваў дысцыпліны «Мастацкае праектаванне» і «Эксперыментальнае формаўтварэнне».

Арганізавала некалькі персанальных выстаў: «Таццяна і Тэатр» (Мінск, 2015), «Гісторыя аднаго спектакля» (Мінск, 2016), «Тэатр у маім жыцці» (Мінск, 2021).

 Спасылкі 
 https://www.sb.by/articles/raman-z-prafes-yay.html
 http://www.moltheatre.by/xudozhniki/tatyana-lisovenko.html 
 https://bestbelarus.by/events/afisha/teatr-v-moey-zhizni/

Катэгорыя:Члены Беларускага саюза дызайнераў